32004R0363
L 063/20
JURNALUL OFÍCIAL AL UNIUNII EUROPENE
REGULAMENTUL (CE) NR. 363/2004 AL COMISIEI
din 25 februarie 2004
de modificare a Regulamentului (CE) nr. 68/2001 de aplicare a articolelor 87 și 88 din Tratatul CE ajutoarelor pentru formare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul Consiliului (CE) nr. 994/98 din 7 mai 1998 de aplicare a articolelor 92 și 93 din Tratatul de instituire a Comunității Europene anumitor categorii de ajutoare orizontale de stat (1), în special articolul 1 alineatul (1) litera (a) punctul (iv),
după publicarea unui proiect al prezentului regulament (2),
după consultarea Comitetului consultativ privind ajutoarele de stat,
întrucât:
(1)
Regulamentul (CE) nr. 68/2001 (3) al Comisiei prevede condiții speciale pentru ajutoarele care urmează să fie acordate întreprinderilor mici și mijlocii. Definiția întreprinderilor mici și mijlocii din Regulamentul (CE) nr. 68/2001 este cea folosită în Recomandarea 96/280/CE a Comisiei din 3 aprilie 1996 privind definirea întreprinderilor mici și mijlocii (4). Recomandarea menționată anterior a fost înlocuită de Recomandarea 2003/361/CE din 6 mai 2003 privind definirea microîntreprinderilor și a întreprinderilor mici și mijlocii (5), care va intra în vigoare la 1 ianuarie 2005. Pentru păstrarea certitudinii juridice, definiția folosită în Regulamentul (CE) nr. 68/2001 trebuie să fie identică cu cea folosită în Regulamentul (CE) nr. 70/2001 al Comisiei din 12 ianuarie 2001 de aplicare a articolelor 87 și 88 din Tratatul CE ajutoarelor de stat pentru întreprinderile mici și mijlocii (6).
(2)
Experiența a arătat că este de dorit să existe un sistem unificat și simplificat de raportare pentru rapoartele anuale adoptate în temeiul articolului 27 din Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului 93 din Tratatul CE (7). Prin urmare, dispozițiile de raportare specifice din anexa III la Regulamentul (CE) nr. 68/2001 ar trebui aplicate numai până la adoptarea unui sistem general de raportare.
(3)
Trebuie stabilite dispoziții pentru evaluarea compatibilității cu piața comună a oricărui ajutor pentru formare acordat fără autorizarea prealabilă a Comisiei înainte de intrarea în vigoare a Regulamentului (CE) nr. 68/2001.
(4)
Prin urmare, Regulamentul (CE) nr. 68/2001 trebuie modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 68/2001 se modifică după cum urmează:
1.
Articolul 1 se înlocuiește cu următorul text:
„Articolul 1
Sfera de aplicare
Prezentul regulament se aplică ajutoarelor pentru formare din toate sectoarele, inclusiv activităților legate de producția, prelucrarea și comercializarea produselor enumerate în anexa I la Tratat, cu excepția ajutoarelor care intră sub incidența Regulamentului (CE) nr. 1407/2002 al Consiliului (8).
2.
La articolul 2, literele (b) și (c) se înlocuiesc cu următorul text:
„(b)
«întreprinderi mici și mijlocii» înseamnă întreprinderile definite în anexa I la Regulamentul (CE) nr. 70/2001 al Comisiei (9);
(c)
«întreprinderi mari» înseamnă întreprinderile care nu se încadrează în definiția întreprinderilor mici și mijlocii;
3.
La articolul 7, alineatul (3) se înlocuiește cu următorul text:
„(3) Statele membre redactează un raport anual privind aplicarea prezentului regulament în conformitate cu dispozițiile de aplicare privind forma și conținutul rapoartelor anuale adoptate în temeiul articolului 27 din Regulamentul (CE) nr. 659/1999 al Consiliului (10).
Până la intrarea în vigoare a dispozițiilor menționate anterior, statele membre redactează un raport anual privind aplicarea prezentului regulament pentru întreaga durată a fiecărui an sau pentru perioada din fiecare an calendaristic în care se aplică prezentul regulament, în forma prevăzută în anexa III, precum și în format electronic. Statele membre prezintă Comisiei aceste rapoarte în termen de cel mult trei luni de la expirarea perioadei la care se referă rapoartele.
4.
Se inserează articolul 7a după cum urmează:
„Articolul 7a
Dispoziții tranzitorii
Sistemele de ajutoare aplicate înainte de data intrării în vigoare a prezentului regulament și ajutoarele acordate în cadrul unor astfel de sisteme, în absența unei autorizații din partea Comisiei și cu încălcarea cerinței de notificare din articolul 88 alineatul (3) din Tratat sunt compatibile cu piața comună în sensul articolului 87 alineatul (3) din Tratat și sunt scutite dacă îndeplinesc condițiile prevăzute în articolul 3 alineatul (2) litera (a) și articolul 3 alineatul (3) din prezentul regulament.
Ajutoarele individuale acordate în afara unui sistem înainte de data intrării în vigoare a prezentului regulament, în absența unei autorizații din partea Comisiei și cu încălcarea cerinței de notificare din articolul 88 alineatul (3) din Tratat, sunt compatibile cu piața comună în sensul articolului 87 alineatul (3) din Tratat și sunt scutite dacă îndeplinesc toate condițiile din prezentul regulament, cu excepția cerinței din articolul 3 alineatul (1) privind trimiterea expresă la prezentul regulament.
Orice ajutor care nu îndeplinește aceste condiții este evaluat de Comisie în conformitate cu cadrele, liniile directoare, comunicările și avizele relevante.”
5.
Anexa I se elimină.
Articolul 2
Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 februarie 2004.